CELEX: 32019R0648
Language: lv
Date: 2019-04-15 00:00:00
Title: Komisijas Īstenošanas regula (ES) 2019/648 (2019. gada 15. aprīlis), ar ko atceļ Īstenošanas regulu (ES) Nr. 113/2014 par atsevišķu preču klasifikāciju kombinētajā nomenklatūrā

25.4.2019   
               
               
                  LV
               
               
                  Eiropas Savienības Oficiālais Vēstnesis
               
               
                  L 110/16
               
            
         KOMISIJAS ĪSTENOŠANAS REGULA (ES) 2019/648
         (2019. gada 15. aprīlis),
         ar ko atceļ Īstenošanas regulu (ES) Nr. 113/2014 par atsevišķu preču klasifikāciju kombinētajā nomenklatūrā
         EIROPAS KOMISIJA,
         ņemot vērā Līgumu par Eiropas Savienības darbību,
         Ņemot vērā Eiropas Parlamenta un Padomes 2013. gada 9. oktobra Regulu (ES) Nr. 952/2013, ar ko izveido Savienības Muitas kodeksu (1), un jo īpaši tās 57. panta 4. punktu un 58. panta 2. punktu,
         tā kā:
         
                     (1)
                  
                  
                     Komisija ar Īstenošanas regulu (ES) Nr. 113/2014 (2) klasificēja aparātu, kas paredzēts, lai uzņemtu attēlu sekvenci, un kurā ir energoatkarīga iekšējā atmiņa, kurā var īslaicīgi glabāt šos attēlus (t. s. “liela ātruma kamera”) ar KN kodu 8525 80 19 pie citādām televīzijas kamerām.
                  
               
                     (2)
                  
                  
                     Tiesa savā spriedumā lietā C-372/17 (3) nolēma, ka Īstenošanas regula (ES) Nr. 113/2014 nav spēkā.
                  
               
                     (3)
                  
                  
                     Juridiskās noteiktības dēļ noteikumi, ko Tiesa pasludinājusi par spēkā neesošiem, ir oficiāli jāizslēdz no Savienības tiesiskās kārtības.
                  
               
                     (4)
                  
                  
                     Tāpēc būtu jāatceļ Regula (ES) Nr. 113/2014.
                  
               
                     (5)
                  
                  
                     Šajā regulā paredzētie pasākumi ir saskaņā ar Muitas kodeksa komitejas atzinumu,
                  
               IR PIEŅĒMUSI ŠO REGULU.
         
            1. pants
            Īstenošanas regulu (ES) Nr. 113/2014 atceļ.
         
         
            2. pants
            Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.
         
         
            Šī regula uzliek saistības kopumā un ir tieši piemērojama visās dalībvalstīs.
            Briselē, 2019. gada 15. aprīlī
            
               
                  Komisijas
               
               
                  un tās priekšsēdētāja vārdā –
               
               
                  Nodokļu politikas un muitas savienības ģenerāldirektorāta
               
               
                  ģenerāldirektors
               
               Stephen QUEST
            
         
         
            (1)  OV L 269, 10.10.2013., 1. lpp.
         
         
            (2)  Komisijas 2014. gada 4. februāra Īstenošanas regula (ES) Nr. 113/2014 par atsevišķu preču klasifikāciju kombinētajā nomenklatūrā (OV L 38, 7.2.2014., 20. lpp.).
         
            (3)  Tiesas 2018. gada 13. septembra spriedums Vision Research Europe, C-372/17, EU:C:2018:708.